آستوٙن سوٙرین ها د لۉأ هارگه فألات خوٙرات کئ ئی راساگه ڤا یئ دأس رئشنه کۊ د راساگه هارگه أفتوزأنوٙن هوم پیوأند آسیا جئگا بیه. رئشنه کۊیا دانگرئک د ڤأر گئرأته بأرجا هارگه ئی آستوٙنه. تئنیا را گوڤاردئن د هارگه ئی آستوٙن مأرز ئی آستوٙن ڤا ڤولات کامبوٙجه. ئی رئشنه کۊیا فره بالا بأرز نیئن ڤألی د لا هارگه ئی رئشنه کۊیا کئ میرئسه د ڤولات کامبوٙج ئی رئشنه کۊیا فره بأردی بوٙأن جوٙری کئ تئر نأبوٙأ دشۉ بئگوڤاری. تئنا را گوڤاردئن د ئی رئشنه کۊیا مینجا مأرز کامبوٙج و چوٙنگ چوٙم و ئوماچه. شیڤات شومالی ئی رئشنه کۊ آروم آروم می رسه ڤئ دأشتیا هومار و لئفاو گری کئ هان د راساگه شومالی و مینجایی ئی آستوٙن. ئی جأریان آروم آروم یئ گل جأریان لٛفوٙ نه د ڤأر مئیره کئ د راساگه یا شومالی تا راساگه یا هارگه یی ئی آستوٙن نئها داره کئ دأس آخئر می رئسه ڤئ گئلال موٙن. گئلال موٙن دئرازتئری گئلال ڤولات تایلأند و دویومی گئلال پور ئۉأ کئ ها د ئی ڤولات گئلال موٙن یئ گل گئلال ڤیرگارمأنه. بأرجا شومال أفتونئشین آستوٙن سوٙرین میرئسه ڤئ بأرجا أفتوزأنوٙن آستوٙن بوٙریام کئ ڤا دۊ گل گئلال موٙن و چی کئریک هوم بأره کئ هأر دۊ گلشوٙ د کوسار دانگ رئک سأرچئشمه دارئن. گئلال موٙن کئ د بأرجا هارگه ئی آستوٙن تا بأرجا شومال أفتوزأنوٙن ئی آستوٙن نه می گوڤاره آخئرئش میرئسه ڤئ دأریاچه ساتوٙم.